Frederiksberg Lærerforenings kommentarer, krav og ønsker til

1. En kommende arbejdstidsaftale
2. Proces og involvering
3. Tilstedeværelse
4. Mulighed for fleksibilitet med min. 35-timers tilstedeværelse
5. Lærerarbejdspladser
6. FLF har stadig krav og ønsker til en arbejdstidsaftale som:
* giver os fleksibilitet i den *fulde* arbejdstid, dvs at vi som professionelle i teams og med ledelsen tilrettelægger og planlægger, hvornår det giver mening at være på skolen. Det giver alle lærere og børnehaveklasseledere et reelt professionelt råderum
* giver os ret til at få opgjort vores arbejdstid, så vi kender omfanget af opgaverne (og ved, hvornår vi arbejder for meget)
* er tillids- og dialogbaseret, dvs som sikrer at opgaver kan løses i overensstemmelse med skolens behov og i løbende dialog mellem lærere og ledelse
* har et maksimalt undervisningstimetal, som sikrer den fornødne tid til undervisningens forberedelse og efterbehandling
1. FLFs kommentarer til processen og involvering:
* Vi ser med tilfredshed på, at der iværksættes en proces, hvor lærerne og børnehaveklasselederne nu får mulighed for at drøfte vedr. så væsentlige vilkår som arbejdstid- og forhold for det kommende skoleår. Vi mangler fortsat svar fra forvaltningen om, hvordan drøftelserne på skolerne og i de lokale MED skal indgå i processen omkring den endelige rammeaftale
* I de forgange 5 måneder har FLF gentagne gange opfordret forvaltningen til at invitere til reel involvering, bla ved at tilbyde at indgå som ressource i de kommunale arbejdsgrupper, fx arbejdsgrupperne om ”Arbejdsforhold” og ”Understøttende Undervisning”. Forvaltningen har ikke villet imødekomme dette behov. I den anledning sendte BUPL og FLF sammen en opfordring til kommunalbestyrelsen med opfordring til at blive inddraget mere direkte i processen. FLF er fortsat kun deltagende i Referencegruppen omkring folkeskolereformen.
* Vi beklager, at kommunalbestyrelsen d. 9. december har afvist overhovedet at indgå i drøftelser med FLF om mulighederne for en fælles arbejdstidsaftale for lærere og børnehaveklasseledere. Kommunalbestyrelsens afvisning er sket under henvisning til Lov 409, bilag 2.1. Lov 409 er en følge af regeringsindgrebet i foråret, afsluttende lockouten (se lovteksten og DLFs kommentarer på følgebrevet) - og på trods af en meget entydig og positiv evaluering af den nuværende arbejdstidsaftale (den såkaldte A08) fra såvel forvaltning, ledere og lærere/børnehaveklasseledere.
1. FLFs kommentarer og anbefalinger ift. tilstedeværelse på skolerne:
* **FLF anbefaler at alle lærere og børnehaveklasseledere lægger deres fulde arbejdstid på arbejdspladsen. Såfremt andet ønskes, kontaktes skolens tillidsrepræsentant.** TR og bestyrelsen vil i så fald afdække, om det er muligt at aftale regler med ledelsen, så registrering af den enkeltes arbejdstid, sikring af løntillæg ved aften- og weekendarbejde osv. sikres. FLF har bla opfordret til, at der oprettes et administrativt enkelt registreringssystem af lærernes arbejdstid og tilstedeværelsestid på skolerne. Udgangspunktet har bla været at sikre, at alle får de rette tillæg for aften- og weekendarbejde.
* **Såfremt enkelte lærere eller børnehaveklasseledere indgår individuelle aftaler med ledelsen, vil FLF ikke kunne sikre det enkelte medlem mod egenbetalt overarbejde.** Det er DLF og FLFs opfattelse at Frederiksberg Kommune bryder loven, såfremt der indgås aftaler om arbejdstidens tilrettelæggelse, herunder tilstedeværelse uden om Frederiksberg Lærerforening. Såfremt kommunen fastholder, at der ikke skal indgås aftaler med organisationen også efter 1. august 2014, vil FLF - via Lærernes Centralorganisation - bære kravet ad fagretlig vej.
1. FLFs vurdering af den reelle mulighed for fleksibilitet under de givne rammer

I oktober sidste år opgjorde en mindre undersøgelse blandt en gruppe af Iærere og børnehaveklasseledere, en gennemsnitlig tilstedeværelse på skolerne på knap 31 timer ugentligt. I indeværende skoleår er antallet af ugentlige tilstedeværelsestimer på skolen forventeligt steget fordi:

1. Der undervises mere i 2013/14 end sidste skoleår, hvilket i sig selv øger tilstedeværelsen
2. Der er skemamæssigt fastlagt flere tidspunkter til møder m. div. samarbejdsparter og teams i år end sidste år.

FLF vil ultimo januar 2014 iværksætte en undersøgelse blandt alle medlemmer om indeværende års tilstedeværelsestid på skolerne.

Forvaltningens rammer stiller krav om, at vi skal være tilstede på skolen i mindst 35 timer/uge. Opgørelsen af ugentlige arbejdstimer beror på antallet af arbejdsuger/dage, arbejdstiden lægges på, illustreret ved formlen: nettoårsnorm/antal uger = antal ugentlige arbejdstimer, som beskrevet i nedenstående tabel. Det er skoleledelserne som – i samarbejde med MED-udvalget – fastlægger antallet af arbejdsdage på skolen indenfor den givne ramme (ml. 2010 og 215 dage). Det ugentlige arbejdstimetal kan desuden variere, således at der fx kan lægges kortere arbejdsdage i nogle uger og længere i andre.

**Tabel 1**

|  |  |  |  |
| --- | --- | --- | --- |
| **Nettoårsnorm (2013/14) i timer** | **Antal uger pr. år i**  | **Antal arbejdsdage pr. år** | **Antal ugentlige arbejdstimer** |
| **1680**  | **42** | **210** | **40** |
| **1680** | **43** | **215** | **39** |

1. FLFs kommentarer til etablering af lærerarbejdspladser på skolerne:

Øget tilstedeværelse stiller krav om bedre og langt flere arbejdspladser til lærere og børnehaveklasseledere på skolerne. Lov 409 ophæver alle gældende kotymeregler, herunder kotymen om at læreren stiller sin egen hjemmearbejdsplads (herunder telefoni, printere mv.) til rådighed for sit arbejde.

Det er vores opfattelse, at forvaltningens tilbud til lærerne om at bruge anden arbejdsplads end skolen, bunder – udover det beskrevne ønske om at give lærerne øget fleksibilitet - bla i:

1. at indretning af arbejdspladserne skal ske i overensstemmelse med Arbejdstilsynets anbefalinger. At sikre at arbejdspladserne lever op til bestemmelserne, er et arbejdsgiveransvar, som kan være svært at sikre, da de frederiksbergske skoler allerede nu har store kapacitetsproblemer.
2. at der - med forlænget skoledag fra 1. august 2014 - skabes øgede udfordringer med etablering af lærerarbejdspladser på skolerne.
3. at indgåelse af aftaler om hjemmearbejdspladser, herunder aftaler om fx brug af privat telefoni og andre telekommunikative redskaber ikke finansieres af arbejdsgiver

FLF vil i løbet af foråret fremlægge konkrete redskaber til brug for sikring af lærerarbejdspladsernes udformning[[1]](#footnote-1) og til udvikling af et godt arbejdsmiljø[[2]](#footnote-2).

1. Jvnf. Bekendtgørelse af arbejdets udførelse, nr 559 af 17. juni 2004,§4: *”Arbejdet skal i alle led planlægges og tilrettelægges således, at det kan udføres sikkerheds- og sundhedsmæssigt fuldt forsvarligt.”* [↑](#footnote-ref-1)
2. [↑](#footnote-ref-2)